ລັດຖະບານລາວ ຈະບໍ່ສາມາດບັນລຸເປົ້າໝາຍ ໃນແຜນການພັດທະນາທາງເສດຖະກິດ ໃນປີ 2021 
ທ່ານພານຄຳ ວິພາວັນ ນາຍົກລັດຖະມົນຕີ ຖະແຫຼວງວ່າ ລັດຖະບານລາວໄດ້ດຳເນີນໃນທຸກວິທີທາງເຂົ້າໃນການຈັດຕັ້ງປະຕິບັດ ເພື່ອໃຫ້ບັນລຸທີ່ວາງໄວ້ ໃນແຜນການພັດທະນາເສດຖະກິດ ສັງຄົມແຫ່ງຊາດ ໃນປີ 2021. 
ລັດຖະບານລາວຈະບໍ່ສາມາດບັນລຸເປົ້າໝາຍໃນຫຼາຍດ້ານ ໃນແຜນການພັດທະ ນາທາງ ເສດຖະກິດ ໃນປີ 2021 ໂດຍສະເພາະແມ່ນການແກ້ໄຂບັນຫາຫຍຸ້ງ ຍາກທາງການເງິນ ແລະຂາດແຄນເງິນຕາຕ່າງປະເທດ ຊຶ່ງ ຊົງລິດ ໂພນເງິນ ມີລາຍງານຈາກບາງກອກ ທ່ານພານຄຳ ວິພາວັນ ນາຍົກລັດຖະມົນຕີ ຖະແຫຼວງວ່າລັດຖະບານລາວໄດ້ ດຳເນີນໃນ ທຸກວິທີທາງເຂົ້າໃນການຈັດຕັ້ງປະຕິບັດ ເພື່ອໃຫ້ບັນລຸຄາດໝາຍທີ່ ວາງໄວ້ ໃນແຜນການ ພັດທະນາເສດຖະກິດ ສັງຄົມແຫ່ງຊາດ ໃນປີ 2021 ໂດຍສະເພາະແມ່ນການຮັບປະກັນ ເສດຖະກິດມະຫາພາກໃຫ້ມີຄວາມໝັ້ນທ່ຽງ ດ້ວຍການແກ້ໄຂບັນຫາຫຍຸ້ງຍາກທາງການ ເງິນ ແລະການຂາດແຄນເງິນຕາ ຕ່າງປະເທດ ນັ້ນກໍຄືມາດຕະການທີ່ສຳຄັນທີ່ໄດ້ດຳເນີນ ຄຽງຄູ່ກັນກັບການຈັດ ເກັບລາຍຮັບເຂົ້າງົບປະມານລາຍຮັບແລະລາຍຈ່າຍ ແຕ່ວ່າການລະ ບາດຂອງ ພະຍາດໄວຣັສໂຄວິດ-19 ທີ່ສົ່ງຜົນກະທົບຢ່າງຮຸນແຮງ ຕໍ່ທຸກພາກສ່ວນໃນ ລາວນັ້ນກໍເຮັດໃຫ້ລັດຖະບານລາວບໍ່ສາມາດບັນລຸຄາດໝາຍທີ່ວາງໄວ້ດັ່ງກ່າວ ດັ່ງທີ່ທ່ານ ພັນຄຳ ໄດ້ໃຫ້ການຢືນຢັນວ່າ: ທັງນີ້ລັດຖະບານລາວ ໄດ້ວາງແຜນການຈະສ້າງລາຍຮັບໃຫ່້ໄດ້ 27,629 ຕື້ກີບ ຫຼືຄິດເປັນ 15 13 ເປີເຊັນ ຂອງ GDP ໃນປີ 2021ແລະຈະຄຸມລາຍຈ່າຍໃຫ້ ຢູ່ໃນມູນຄ່າລວມບໍ່ເກີນ 31,583 ຕື້ກີບ ຊຶ່ງຄິດເປັນ 17 3 ເປີເຊັນຂອງ GDP ເພື່ອທີ່ຈະຄວບຄຸມການຂາດດຸນງົບ ປະມານ ໃນມູນຄ່າລວມ ບໍ່ເກີນ 3,954 ຕື້ ກີບ ຄິດເປັນ 2 17 ເປີເຊັນ ຂອງ GDP ແຕ່ວ່າ ກໍສາມາດຈັດເກັບລາຍຮັບໄດ້ ແທ້ພຽງ 86 ເປີເເຊັນ ຂອງແຜນການ ແລະເຮັດໃຫ້ທະນາ ຄານພັດທະນາ ເອ ເຊຍ (ADB) ໄດ້ປັບລົດຄາດໝາຍ ການຂະຫຍາຍໂຕທາງເສດຖະກິດ ໃນລາວ ຈາກລະດັບ 4 ເປີເຊັນ ລົງມາທີ່ລະດັບ 2 3 ເປີເຊັນ ແລະອັດຕາເງິນເພີ້ຈະສູງ ກວ່າ5 ເປີເຊັນ ໃນຕະຫຼອດປີ 2021 ຍິ່ງໄປກວ່ານັ້ນ ທຶນສຳລອງເງິນຕາຕ່າງປະເທດຂອງລາວ ກໍໄດ້ປັບໂຕລົດລົງຢ່າງຕໍ່ເນື່ອງ ຊຶ່ງມີສາເຫດສຳຄັນມາຈາກການທີ່ລາວຕ້ອງປະເຊີນກັບການຂາດ ດູນການຄ້າຕ່່າງປະ ເທດທີ່ເພີ້ມຂຶ້ນນັບມື້ ເມື່ອສົມທົບດ້ວຍ ການຂາດດູນບັນຊີ ເງິນຕາຕ່າງປະເທດ 9 4 ເປີ ເຊັນ ຂອງ (GDP) ໃນປັດຈຸບັນ ຈຶ່ງເຮັດໃຫ້ທຶນ ສຳລອງເງິນຕາຕ່າງປະເທດຂອງລາວ ຍັງເຫຼືອພຽງ1,207 ລ້ານໂດລາສະຫະ ລັດ ຫຼືເທົ່າກັບການນຳເຂົ້າສິນຄ້າຈາກຕ່າງປະ ເທດໄດ້ພຽງ 2 ເດືອນ ແລະ ເຮັດໃຫ້ລັດຖະບານລາວຕ້ອງກູ້ຢືມຈາກຕ່າງປະເທດເພີ້ມ ຂຶ້ນເພື່ອນຳມາໃຊ້ດຸນດ່ຽງລາຍຈ່່າຍທີ່ສູງກວ່າລາຍຮັບ ອັນໄດ້ສົ່ງຜົນເຮັດໃຫ້ລັດຖະ ບານລາວມີໜີ້ສະ ສົມເຖິງ13,491 ລ້ານໂດລາສະຫະລັດ ຄິດເປັນ 68 ເປີເຊັນຂອງ GDP ປີ 2020 ແລະຍັງຈະເພີ້ມຂຶ້ນເປັນເກີນກວ່າ 70 ເປີເຊັນ ຂອງ GDP ໃນປີ 2021 ເພາະຕ້ອງກູ້ຢືມຕ່າງປະເທດອີກ 2,000 ລ້ານໂດລາສະຫະລັດໃນປີ 2021 ທັງນີ້ລັດຖະບານລາວຕ້ອງການເງິນຕາຕ່າງປະເທດ 4,000 ລ້ານໂດລາສະຫະລັດຕໍ່ປີ ຫາກແຕ່ວ່າສາມາປະຕິບັດໄດ້ແທ້ພຽງ 50 ເປີເຊັນ ຈຶ່ງເຮັດໃຫ້ການ ຂາດດຸນບັນຊີການ ສຳລະເງິນຕາຕ່າງປະເທດເຖິງ 2,000 ລ້ານໂດລາສະຫະ ລັດ ອັນໄດ້ເປັນສາເຫດທີ່ ເຮັດໃຫ້ສະຖາບັນ Moody’s Investor Service ໄດ້ປັບລົດລະດັບໜີ້ສິນຂອງລັດຖະ ບານລາວ ຈາກລະດັບທີ່ມີຄວາມຫວັງວ່າຈະ ພັດທະນາໄດ້ດີຂຶ້ນນັ້ນ ລົງມາເປັນລະດັບ ທີ່ຕິດລົບ ຫຼືພັດທະນາໃຫ້ດີຂຶ້ນໄດ້ ຍາກນັ້ນເອງ ຊຶ່ງພາຍໃຕ້ສະພາບການດັ່ງກ່າວນີ້ກໍ ຍັງເຮັດໃຫ້ລັດຖະບານລາວ ຕ້ອງເລັ່ງເສີມຂະຫຍາຍການພົວພັນທາງການທູດກັບຕ່າງ ປະເທດໃຫ້ກວ້າງຂວາງຫຼາຍຂຶ້ນ ດ້ວຍຫວັງວ່າຈະເຮັດໃຫ້ລາວມີໂອກາດໄດ້ຮັບການ ຊ່ວຍເຫຼືອຈາກຕ່າງປະເທດເກີນກວ່າ 4,000 ລ້ານໂດລາສະຫະລັດ ໃນຊ່ວງປີ 2021- 2025 ນັ້ນເອງ ສ່ວນສະຖາບັນຄົ້ນຄວ້າເສດຖະກິດແຫ່ງຊາດລາວ ປະເມີນວ່າທຸລະກິດບໍລິການ ແລະ ທ່ອງທ່ຽວໃນລາວ ສູນເສຍລາຍຮັບກວ່າ 700 ລ້ານໂດລາສະຫະລັດເພາະ ວ່າບໍ່ມີນັກ ທ່ອງທ່ຽວທົບໂດຍຕົງຈາກການລະບາດໄວຣັສໂຄວິດ-19 ທັງຍັງ ເຮັດໃຫ້ທຸລະກິດລາວ ເກີດການສູນເສຍເກີນກວ່າ7,000 ຕື້ກີບ ແລະສົ່ງຜົນກະ ທົບຕໍ່ໜ່ວຍທຸລະກິດ 128,690 ລາຍໃນທົ່ວປະເທດ ທີ່ຖືເປັນຜົນກະທົບຮຸນ ແຮງທີ່ສຸດ ນັບແຕ່ປີ 1975 ທັງຕ້ອງໃຊ້ ເວລາຟື້ນຟູອີກຫຼາຍປີ